μαρεινω πινυτη τ αλοχω οα αγλαοπεπλω ξοινος μεν βιοτος ξοινη δε ιθεια κελευθος εσκε βιου ξοινον δε και αμφοτεροισι τετυκται ημεν εμοι τοδε σημα πανυστατον ηδε δαμαρτι μνηστον επεσσομενοισι σαοφροσυνησιν αριστη. της δε τις οψιγονων μεμνησεται ηδε μαρεινου. και ρ η μεν πεισυρας τε και εξηκοντ ενιαυτους αιεν αμωμος εουσα βιου λαχε τον δ ετι μοιρα ολβιον εν ζωοισι μινυνθαδιοισι φυλασσει οκτ ηδη δεκαδας ζωης ανυοντα ποθεινης. μαρεινος ερμαιου εσημιωσατο επι του χρεωφυλακιου οτει εν τη ουση σορω εν πετρα ψαλιδωτη επανω οδου της επι τα υδρεγδοχεια εν η αποκειται και οας της γυναικος σκηνος βουλεται επειδαν μεταλλαξη τον βιον και το ιδιον αυτου σκηνος κατατεθηναι εν τη αυτη σορω μηδενος εχοντος εξουσιαν καταθεσθαι εις αυτην ετερον σκηνος η ανυξαι η επιχειρησαι τι εις το διηνεκες εαν δε τις παρενχειρηση τι η μετα τουτο ανυξη η καταθηται τινος πτωμα η μη φυλαξη την γνωμην αυτου τροπω ωδηποτε ουν υποδικος εστω αδικηματι τυμβωρυχιας και τη εις τους κατοιχομενους ασεβεια και εκτεισει ιερω τε διος σολυμεως δ και τη γερουσια β επι τω εξειναι επεγδικησα το εσομενον αδικημα παντι επι τω λαβειν τα ημιση. προβουλου ορεστου τρ[ο]κονδου μηνος θεσμοφοριο[υ ---].
Pisid. — Termessos (Güllük Dağı)